A Vidám Színpad örökös tagja | Új Szó | A szlovákiai magyar napilap és hírportál
A Vidám Színpad örökös tagja
Budapest. Elsőként Bodrogi Gyula lesz a Vidám Színpad örökös tagja, 50 éves művészi pályája, valamint 20 éves igazgatói tevékenysége elismeréséül. A kitüntetést Schiffer János budapesti főpolgármester-helyettes vasárnap adja át a teátrumban.
2002. január 19. 07:00
Budapest. Elsőként Bodrogi Gyula lesz a Vidám Színpad örökös tagja, 50 éves művészi pályája, valamint 20 éves igazgatói tevékenysége elismeréséül. A kitüntetést Schiffer János budapesti főpolgármester-helyettes vasárnap adja át a teátrumban. A Főpolgármesteri Hivatal sajtóirodájának tájékoztatása szerint a Fővárosi Önkormányzat és a Vidám Színpad Kht. által alapított kitüntető címet a legalább 15 esztendeje e teátrumban játszó, kiemelkedő teljesítményt nyújtó művészek kaphatják meg.
A kitüntetési ünnepséget az „Ezt is túléltük!” című, a Vidám Színpad fél évszázados évfordulójára készült előadás keretében tartják, amelyben aznap este is játszik Bodrogi Gyula.
Mint a méltatás tartalmazza: Bodrogi Gyula színész, rendező az elmúlt évtizedek egyik kiemelkedő tehetségű, rendkívül népszerű művésze. Bodrogi Gyula 24 évig a József Attila Színháznak volt tagja. Prózai és zenés, drámai, valamint komikus szerepek sorát formálta meg színpadon, filmeken, valamint tv-játékokban. 1982-ben kérték fel a Vidám Színpad igazgatói posztjára, amelyet 2001 végéig töltött be. Igazgatása során tűzte műsorra a teátrum azokat a darabokat, amelyek valóban színházzá avatták a korábban szinte csak kabaréjeleneteket játszó együttest.
7 órája Nem szerep: cukrászinasnak áll
8 órája Meghirdették az első uniós pályázatot
8 órája Tizenhétezer fölött a halottak száma Olaszországban